(1) Pärast ametivolituste lõppemist on presidendil, kelle ametivolitused ei ole lõppenud ametist tagasiastumise või süüdimõistva kohtuotsuse jõustumise tõttu, õigus:   [RT I 2006, 7, 41 - jõust 13.02.2006]  1) saada oma kasutusse elu-,  esindus- ja tööruumid ruumide üüri- ja korrashoiukulude hüvitamisega riigi poolt või saada riigilt hüvitist presidendi elukoha korrashoiuga seotud mõistlike kulude eest;   [RT I 2006, 7, 41 - jõust 13.02.2006]  2) saada oma käsutusse nõunik ja sekretär, kes on Vabariigi Presidendi Kantselei teenistujad;   [RT I 2006, 7, 41 - jõust 13.02.2006]  3) saada ühekordset hüvitist ühe aasta ametipalga ulatuses;   [RT I 2006, 7, 41 - jõust 13.02.2006]  4) kasutada riigi kulul ametiautot ning selle korrashoiu ja kasutamisega seotud teenuseid;   [RT I 2006, 7, 41 - jõust 13.02.2006]  5) saada käesoleva seaduse §-s 6 nimetatud korras  hüvitist lähetuskulude ja muude põhjendatud kulutuste eest.   [RT I 2006, 7, 41 - jõust 13.02.2006]